Krisztina Morvai

Krisztina Morvai (født 1963) er en ungarsk jurist og politiker.

 Liv og virke 
Hun studerte jus ved Universitetet i Budapest. I 1989 ble hun den første mottakeren av det britiske stipendet for studenter fra Sentral-Europa og fikk dette personlig tildelt av statsminister Margaret Thatcher. Hun benyttet dette til videre studier ved King's College (London). Hun studerte også ved University of Wisconsin–Madison som Fulbright-stipendiat.«Hungarian Jews reeling from far-right party’s gains», Jewish Telegraphic Agency, 8. juni 2009  

Hun har siden drevet undervisning og forskning, i hovedsak innen strafferett, abortspørsmål, offerets rolle i strafferetten, HIV-positives rettigheter og verdighet, krenkelse av barns rettigheter og seksuelle overgrep, prostitusjon, diskriminering og vold i nære relasjoner.

Hun har arbeidet for Den europeiske menneskerettighetskommisjon og for FNs komité mot diskriminering av kvinner, men ble tilbakekalt fra sistnevnte i 2006, etter at hun blant annet tok parti for palestinerne mot Israel.

Hun var medlem av Europaparlamentet fra 2009 til 2019, valgt for partiet Jobbik, som hun formelt sett ikke var medlem av. Hun var en uttalt antisemitt. «Rightwingers set to wipe out leaders of Hungarian revolution», The Guardian 7. juni2009 Da den nye ledelsen i Jobbik tok et oppgjør med Morvai og andre høyreekstreme elementer, brøt hun med partiet for godt. Hun støttet Viktor Orbáns parti Fidesz foran valgene i Ungarn i 2018.

 Referanser 

 Eksterne lenker 




Kategori:Ungarske jurister
Kategori:Ungarske professorer
Kategori:Ungarske medlemmer av Europaparlamentet
Kategori:Personer fra Budapest